**Sanna-Leena Perunka** (s. 23. syyskuuta 1976 Rovaniemi) on kilpauransa lopettanut suomalainen ampumahiihtäjä. Hän kilpaili maailmancup-tasolla vuosina 1995–2005. Perunka toimi vuosina 2014–2020 Ylen Urheilun ampumahiihtokommentaattorina.

Urheilu-ura
-----------

Ampumahiihtoharrastuksen vuonna 1988 aloittanut Perunka osallistui yhdeksän kertaa MM-kilpailuihin ja kerran olympialaisiin. Hochfilzenin MM-kisoissa 1998 hän saavutti pronssia joukkuekilpailussa yhdessä Mari Lampisen, Tiina Mikkolan ja Katja Holannin kanssa. Ensimmäisissä MM-kisoissaan Ruhpoldingissa 1996 Perunka oli Suomen viestijoukkueen mukana kahdeksas ja Oslossa 2000 seitsemäs. Salt Lake Cityn olympialaisissa 2002 hänen paras sijoituksensa oli takaa-ajokilpailun (7,5 + 10 km) 20. tila.

Hanti-Mansijskin MM-kisoissa 2003 Perunka oli sprintissä (7,5 km) kahdeksas, yhteislähtökilpailussa (12,5 km) kymmenes, normaalimatkalla (15 km) kahdestoista ja takaa-ajossa kahdeskymmenes; lisäksi hän kuului kuudenneksi sijoittuneeseen Suomen viestijoukkueeseen. Seuraavana talvena hän sijoittui 19:nneksi Oberhofin MM-kisojen sprinttikilpailussa.

Kaudella 2002–2003 Perunka sijoittui kolmanneksi maailmancupin takaa-ajokilpailussa Östersundissa. Samalla kaudella hän oli cupin loppupisteissä viidestoista. Uransa aikana hän sijoittui maailmancupin osakilpailuissa kuudesti kymmenen parhaan joukkoon.

Urheilu-uran jälkeen
--------------------

Kaudella 2009–2010 Perunka toimi valmentajana Suomen ampumahiihtomaajoukkueessa. Aikaisemmin hän työskenteli nuorten MM-ryhmän valmentajana. Perunka toimi Yle Urheilun ampumahiihdon asiantuntijana syksystä 2014 vuoteen 2020. Yhteistyö Ylen kanssa loppui Peurungan aloitettua syksyllä 2020 Liike Nytin viestintävastaavana. Peurunka toimii hiihtäjä Iivo Niskasen media- ja yhteistyöorganisaattorina.

Perunka opiskeli kasvatustieteitä Lapin yliopistossa ja valmistui luokanopettajaksi vuonna 2010 ja urheilutoimittajaksi Laajasalon opistosta.

Lähteet
-------

* Sanna-Leena Perunka Kansainvälinen ampumahiihtoliitto (IBU).  (englanniksi)

### Viitteet

1. ↑  Sanna-Leena Perunka *IBU Datacenter*. Kansainvälinen ampumahiihtoliitto. Viitattu 9.3.2015.
2. 1 2  Yle Urheilun ampumahiihdon asiantuntijatiimiin naisväriä *Yle Urheilu*.  30.10.2014. Viitattu 9.3.2015.
3. ↑  Papinsaari ja Perunka uudet maajoukkuevalmentajat *Karjalainen.fi*. Viitattu 9.7.2009. [vanhentunut linkki]
4. ↑  Sanna-Leena Perunka jäi lajin pariin valmentajaksi *Karjalainen.fi*. Viitattu 9.7.2009. [vanhentunut linkki]
5. ↑  Pekka Holopainen: Yle laittoi suosikki­kommentaattorin sivuun – "Yhtiössä on tiukat säännöt" *Ilta-Sanomat*.  29.11.2020. Viitattu 1.12.2021.
6. ↑  Iivo Niskasen kotisivut *iivoniskanen.fi*. Viitattu 1.12.2021.
7. ↑  Ampumahiihtäjä Sanna-Leena Perunka unelmiaan toteuttamassa.  *Staff OK (Varamiespalvelu-yhtiöiden asiakaslehti)*, syksy 2005, nro 5. Artikkelin verkkoversio. Viitattu 9.3.2015.  (Arkistoitu – Internet Archive)
8. ↑  Pusa, Ari: Sanna-Leena Perunka oli loistokunnossa, kun terveys petti: Puhuu sairastumisestaan vasta nyt, 16 vuotta myöhemmin *HS.fi*.  9.3.2016. Viitattu 9.3.2016.

Aiheesta muualla
----------------

* Sanna-Leena Perunka Twitterissä
* Karppinen, Seppo: Hyväksi ei tulla hetkessä Kaleva.fi. 22.12.2002.